Kaspersky Lab poziva na zajedničko obezbeđivanje kritične infrastrukture Kaspersky Lab poziva na zajedničko obezbeđivanje kritične infrastrukture – Personal magazin\nKaspersky Lab poziva na zajedničko obezbeđivanje kritične infrastrukture\nModerna sajber bezbednost zahteva ne samo najbolju tehnologiju, već i najpouzdanije i najnovije podatke o pretnjama, naročito kada sajber kriminalci targetiraju objekte koji su povezani sa kritičnom infrastrukturom. Kako bi…\nModerna sajber bezbednost zahteva ne samo najbolju tehnologiju, već i najpouzdanije i najnovije podatke o pretnjama, naročito kada sajber kriminalci targetiraju objekte koji su povezani sa kritičnom infrastrukturom. Kako bi ispunila svoju misiju koja se odnosi na širenje znanja o sajber bezbednosti, kompanija Kaspersky Lab osnovala je tim za rešavanje incidenata u industrijskim sistemima (Industrial Systems Computer Emergency Response Team), poznatiji kao Kaspersky Lab ICS-CERT tim, globalni CERT entitet koji ima za cilj da uspostavi saradnju između operatera koji upravljaju kritičnim infrastrukturama, proizvođača i vladinih institucija. Kompanija planira da, pomoću ovog tima, podeli svoje višegodišnje iskustvo u obezbeđivanju industrijskih sistema i da bude kordinator razmene veština koje se tiču pretnji i metoda zaštite između svih zainteresovanih strana.\n„Današnji pristup sajber bezbednosti ističe značaj akumulirane inteligencije o najnovijim pretnjama, sa ciljem razvitka bezbednosnih tehnologija. Ovo se posebno odnosi na industrijsku infrastrukturu, s obzirom na to da su za nju karakteristične specifične pretnje, prilagođeni hardver i softver, i strogi zahtevi kada je u pitanju pouzdanost. Kao sajber bezbednosna kompanija, mi posedujemo dugogodišnje iskustvo u analizi pretnji i saradnji sa industrijskim operaterima kada je u pitanju prevencija i detekcija pretnji, odgovori na incidente, obuka osoblja i predviđanje budućih napada. Mi verujemo da je razmena znanja između proizvođača i operatera bitan korak ka većoj sigurnosti kritične infrakstrukture. Pomoću našeg ICS-CERT tima, mi omogućujemo drugim kompanijama i institucijama da imaju uvid u naše stručno znanje na način koji nijedan privatni bezbednosni distributer nije učinio do sada”, izjavio je Andrej Dukvalov (Andrey Duokhvalov), direktor sektora za buduće tehnologije i glavni bezbednosni arhitekta u kompaniji Kaspersky Lab.\nTim za rešavanje incidenata u industrijskim sistemima (Industrial Systems Emergency Response Team) je specijalan projekat kompanije Kaspersky Lab koji će ponuditi širok opseg informacionih usluga – od informacija o najnovijim i najaktuelnijim pretnjama, bezbednosnim incidentima i strategijama za ublažavanje napada, do odgovora na incidente i konsultacija tokom istrage incidenata. Kao dodatak najnovijim informacijama o pretnjama i ranjivostima, ICS-CERT tim kompanije Kaspersky Lab će takođe podeliti svoje stručno znanje i informacije sa svim članovima bez ikakve naknade.\n„Budući smo provajder specijalizovanih bezbednosnih rešenja za industrijske kontrolne sisteme, način na koji radimo sa našim klijentima je sličan funkcionisanju tipičnog CERT entiteta. Prava bezbednost je moguća uz deljenje informacija o najnovijim pretnjama i bezbednosnim ranjivostima. Mi nudimo usluge kao što su odgovori na incidente, penetracioni testovi i obuka osoblja. Takođe, poslednjih nekoliko godina smo uključeni u strategijski razvoj novih sajber bezbednosnih metoda, pri čemu smo sarađivali sa privatnim i vladinim institucijama kako bismo optimizovali nivo zaštite. Formiranje ICS-CERT tima je logičan potez kojim smo želeli da proširimo dostupnost informacija do kojih smo došli, podelimo svoja znanja sa članovima ove industrije, kao i da naučimo od industrije na koji način se svet sajber pretnji konstantno razvija”, izjavio je Andrej Suvorov (Andrey Suvorov), direktor sektora za zaštitu kritične infrastrukture u kompaniji Kaspersky Lab.\nTim kompanije Kaspersky Lab za rešavanje incidenata u industrijskim sistemima (ICS-CERT tim) prima nove članove i zainteresovane pojedince širom sveta. Informacije o članstvu, uslovima, kao i samom pristupu u vezi sa deljenjem informacija, dostupne su na zvaničnoj veb stranici Kaspersky Lab ICS-CERT.\nKaspersky Lab poziva na zajedničko obezbeđivanje kritične infrastrukture was last modified: October 19th, 2016 by Redakcija


Svi u Majdanpek\nDatum kreiranja: petak, 05 septembar 2014\nU kampanji pred lokalne izbore u Majdanpeku ponovilo se ono što je Transparentnost Srbija već uočila u kampanjama za izbore u Srbiji 2014. i 2012. godine (http://goo.gl/DrZXWq) - državni funkcioneri odjednom počnu da posećuju fabrike, ustanove, da dele donacije i potpisuju ugovore.\nSamo u poslednjih 12 dana kampanje, Majdanpek je postilo šest ministara, pet državnih sekretara i još šest drugih funkcionera (direktor republičkog JP, trojica narodnih poslanika koji nisu iz tog kraja, predstavnik jedne vladine agencije i član nadzornog odbora jednog JP). Svi oni su obilazili javne institucije i ustanove, uručivali donacije, razmatrali pitanja iz svojih oblasti rada i najavljivali rešavanje lokalnih problema. Za period od izbora 2012. godine do avgusta ove godine nismo uspeli da pronađemo podatak ili vest da je ijedan ministar ili drugi državni funkcioner posetio Majdanepk.\nPonovilo se i ono što smo redovno viđali i na izborima u maju ove godine - funkcioneri prepodne završavaju "državne poslove", a popodne prisustvuju stranačkim skupovima. Izuzetak su bila dvojica najviših funkcionera - Ivica Dačić i Aleksandar Vučić, koji su svoje posete ograničili na stranačke aktivnosti, ali je izlaganje lidera naprednjaka na stranačkom skupu dobilo ogroman publicitet i u lokalnim i nacionalnim medijima, a u najvećem broju izveštaja je bio predstavljen kao premijer, iako je o aktuelnim državnim i međudržavnim pitanjima i budućim ulaganjima države u Majdanpek govorio kao predsednik partije.\nTransparentnost Srbija je i 2012. i 2014. godine, nakon predstavljanja rezultata monitoringa izbora, predlagala da se oblast korišćenja (odnosno zloupoteba) javnih funkcija za stranačku promociju reguliše – kroz zabranu učešća javnih funkcionera u promotivnim aktivnostima u svojstvu nosioca javne funkcije tokom izborne kampanje i/ili kroz obavezujuća pravila o izveštavanju medija o tim aktivnostima.\nPrimer postoji u Makedoniji, a slično rešenje usvojeno je i u Crnoj Gori.\nU Srbiji, nažalost, aktuelnim predlogom izmena Zakona o finansiranju javnih subjekata nije predviđeno regulisanje ovog a, kao ni nekoliko drugih veoma važnih pitanja (http://goo.gl/j04H75)\nTransparencySer @fandrokash @BojanKlacar @AntonMilan Verovatno je u pitanju Pavle Bihali, jer ga je Agencija već pominjala prilikom… https://t.co/hSHZ3VNbi7\nTransparencySer @fandrokash @BojanKlacar @AntonMilan Ako to nisu učinili, onda je trebalo da im bude naplaćeno jemstvo. Zbog nepodn… https://t.co/KB8xuap0vM\nTransparencySer @fandrokash @BojanKlacar @AntonMilan Poređenjem podataka iz drugih izveštaja se može zaključiti da je Levijatan dob… https://t.co/ogV8oeoVa9


RK Sivac 69 zabeležio novu pobedu u Super B ligi\nVeselin Milićević pobednik crvenačke “Bulke”\nRukometaši Sivca su ubeležili drugu prvenstvenu pobedu u Super B ligi. U trećem kolu prvenstva Sivac 69 je pred svojim navijačima pobedio ekipu Voždovca iz Beograda sa 32:26. Najefikasniji u ekipi Sivca bio je Kalić sa 11 postignutih golova. Sivac 69 je treći na tabeli sa 5 osvojenih bodova, a u narednom kolu ide u goste Smeredevu.\nDrugi predstavnik opštine Kula u Super B ligi, rukometaši Crvenke su u trećem kolu poraženi od Mačve u Bogatiću sa 27:24. Crvenka je osma na tabeli sa 2 osvojena boda, a u četvrtom kolu ide u goste vodećem Vrbas Petrolu u Vrbas.


Godišnji koncert školice baleta „Ane Pflug“ – MAMIN SVET\nHome Kuda s decom\tGodišnji koncert školice baleta „Ane Pflug“\nby Angelina Radulović 1. marta 2014. 1 comment\n„Školica Klasičnog Baleta Ana Pflug“ obeležiće treću godinu svog postojanja ,,Rođendanskim koncertom“ koji će se održati 23.03.2014. sa početkom u 16h i obuhvataće III bloka ukupnog trajanja 60min u kome će se predstaviti prema uzrastu i nivoima preko 120 polaznika.\nSam koncert otvoriće mini film o Školici, a program koncerta sačinjavaće 20-tak najlepših individualnih i grupnih baletskih koreografija sa naših ranijih nastupa i predstava, kao i nekoliko novih koreografija osmišljenih isključivo za ovaj događaj. Na koncertu će se pojaviti i gosti iznenađenja u pauzi između blokova, a u holu će biti postavljena mini izložba fotografija sa naših nastupa koji su obeležili proteklu sezonu.\n„Školica Klasičnog Baleta Ana Pflug“ je škola baleta iz Beograda namenjena deci uzrasta 3 do 11 godina. Škola neguje isključivo klasičnu baletsku umetnost kroz baletske časove, radionice i nastupe na javnoj sceni. Tokom trogodišnjeg rada sa polaznicima, Školica je zabeležila brojne uspehe na takmičarskoj, ali i pozorišnoj sceni. Polaznici su bili višestruki prvaci države u njihovim uzrasnim kategorijama, a do sada su učestvovali u tri baletske predstave u Pozorištu Dadov, izvedenim više puta.\nMesto i vreme: Scena Stamenković, 23.03.2014.g. (nedelja) u 16.00h\nGodišnji koncert školice baleta „Ane Pflug“ was last modified: 29 juna, 2018 by Angelina Radulović\nkudasdecomŠkola Baleta Ane Pflugškolica baleta\nŠkola klasičnog baleta Ana Pflug | Vodič za decu 1. marta 2014. at 12:05\n[…] Uskoro GODIŠNJI KONCERT ŠKOLE BALETA ANE PFLUG […]


Marketing u finansijama i bankarstvu | studenti.rs\nPočetna Skripte Ekonomija Marketing u finansijama i bankarstvu\nMarketing u finansijama i bankarstvu\nObjavio saritaovic33 12. avgust 2013. Prijavi dokument\nTendencije u savremenom bankarstvu\nOd 70-tih godina razvija se proces marketizacije bankarstva. Taj proces ima četiri osnovne karakteristike:\nGlobalizacija – multinacionalne banke, M&A\nUticaj informacionih tehnologija\nDeregulacija – smanjenje ograničenja (u pogledu specijalizacije finansijskih institucija)\nKonkurencija – jača, kao posledica deregulacije. Oblici konkurencije kod finansijskih institucija sastoje se u cenovnoj (niža kamatna stopa) i produktnoj (veća lepeza finansijskih proizvoda) konkurenciji.\nU svetu bankarstva osamdesete godine prošlog veka se pamte kao period smanjenja značaja uloge banaka u finansijskom sistemu. Dotadašnja specija¬lizacija u okviru banaka sve je teže i neefikasnije uspevala da odgovori konku¬renciji od strane nebankarskih institucija, s jedne strane, s druge strane velika efikasnost finansijskih tržišta, stoje sve imalo za posledicu dezintermedijaciju finansijskih usluga.\nPrvobotno značenje tog pojma jeste postojanje varijeteta usluga, dok se danas odnosi na prestanak potrebe za finansijskim posrednicima, odnosno ne¬stajanjem tradicionalnih bankarskih aktivnosti, a dobijanjem na značaju onih finansijskih usluga koje donose proviziju. Banke su se sve više okretale za-htevima klijenata, uvažavale njihovu stalno rastuću tražnju, što je dovelo do povećanja broja finansijskih instrumenata.\nDezintermedijacija, koja se, poput „zaraze“, širi po zemljama sa razvije¬nim tržištima, ima za posledicu povećanje finansijske fragilnosti banaka, što ih primorava da, radi zadovoljenja stalno rastuće tražnje od strane klijenata, nude sve više proizvoda, ali i da ulaze u megafuzije na svetskim tržištima. Svi ti poslovni potezi treba da im omoguće efikasnije i profitabilni)e poslovanje, koje treba da zadovolji kako akcionare tako i klijente. Takvo ponašanje dovodi banke u veoma opasne situacije, koja vremenom postaju i pravila igre; naime, da bi se zadržao udeo na tržištu, banke ulaze u sve veće rizike.\nPrevelike fuzije, stalna prekoračenja u obimu trgovanja, povećavaju rizik u poslovanju, koji zahteva da se njime upravlja na nov i savremen način, i koji pretpostavlja visokokvalitetan kadar, ali i internu kontrolu i nadzor od strane nadležnih organa.\nSve aktivnosti koje se preduzimaju na međunarodnom planu imaju za cilj harmonizaciju pravila ponašanja, donošenje metoda koje su usmerene na to da rizik u poslovanju svedu na minimum, što umnogome utiče na smanjenje rizika od nastanka finansijskih kriza.\nOno što predstavlja budućnost na svetskom tržištu jeste učešće sve manjeg broja igrača na svetskoj areni, porast velikih banaka i porast spajanja i pripa¬janja (M&A). Prekogranična konsolidacija u zemljama sa zrelim tržištima sve se više ostvaruje u formi strateških alijansi. Osnovna karakteristika tih alijansi jeste u tome da se udruživanja ne dešavaju samo u okviru bankarskih subje¬kata, već su sve češća udruživanja sa subjektima iz drugih oblasti, pre svega iz oblasti telekomunikacija, što je imalo za rezultat veliki prodor u novoj ban¬karskoj tehnologiji poslovanja, kao i razvoj internet trgovine, koja je nužno strateško opredeljenje svake banke koja želi da opstane na tržištu.\nNastanak virtuelnih banaka, i sve veće korišćenje elektronskog novca, otvara mogućnost za stvaranje nebankarskih institucija koje će se baviti ban¬karskim poslovima.\nUniverzalizacija bankarstva, nuđenje, pored bankarskih, i usluga osigura¬nja, zatim stvaranje velikih bankarskih konglomerata, koji su spremni da na tržištu ponude bogatu lepezu proizvoda, i čiji se broj stalno povećava – sve to predstavlja realnost evropskog bankarstva, sa trendom daljeg rasta.


Folksvagen započeo serijsku proizvodnju električnih automobila - Ekonomske Vesti\nFolksvagen započeo serijsku proizvodnju električnih automobila\n4. nov. 2019 4. nov. 2019 Andrija Matić 0 Comments\nNajveći evropski proizvodjač automobila Folksvagen danas je započeo serijsku proizvodnju modela ID3, prvog čisto električnog automobila marke VW. Auto će do trgovaca stići na leto 2020. godine, a osnovni model će koštati ispod 30.000 evra.\nKako sa lica mesta izveštava Braunšvajger cajtung, pogon firme u nemačkom mestu Cvikau u potpunosti je transformisan za proizvodnju električnih automobila, a 8.000 zaposlenih prošlo je 13.000 trening-dana obuke za proizvodnju električnih automobila. U transformaciju pogona, koji je do sada proizvodio modele golfa, uloženo je 1,2 milijarde evra, saopštio je VW.\nPogon u Cvikau je prvi od tri pogona u Nemačkoj koji će biti u potpunosti prevedeni na program proizvodnje električnih automobila.\nTokom 2020. godine će u tom pogonu biti proizvedeno 100.000 automobila, a 2021. godine će proizvodnja porasti na 330.000 godišnje.\nKako prenosi Braunšvajger cajtung, šef Folksvagena Herbert Dis je izjavio da će Folksvagen do 2028. godine tržištima širom sveta isporučiti 22 miliona električnih automobila, a kompanija će 2050. godine biti klima-neutralna.\n← Grozni: Zavrtao ruku onom ko ne plaća komunalne usluge\nOvako izgleda fabrika automobila budućnosti →


Promjena sjedišta Udruženja poslodavaca FBiH\nUdruženje poslodavaca u Federaciji Bosne i Hercegovine je zbog izražene potrebe za pronalaskom funkcionalnijeg i adekvatnijeg prostora, a na osnovu odluke Upravnog odbora, iznajmilo na period od deset godina novi poslovni prostor.\nPoslovni prostor se nalazi na prvom spratu zgrade u ulici Maršala Tita broj 6.\nPovršina prostora je oko 160 m² te će zadovoljiti sve iskazane potrebe Udruženja poslodavaca FBiH. Izuzev kancelarijskog prostora, dvije velike multifunkcionalne sale omogućit će organizovanje edukacija, u sklopu Edukacionog centra UPFBiH, konferencija, seminara, okruglih stolova i drugo.\nPlanirano je da se nove prostorije počnu koristiti od polovine septembra 2021. godine.\nNavedeni prostor će u narednim godinama biti posve adekvatan potrebama Udruženja poslodavaca u Federaciji BiH, Udruženja poslodavaca Kantona Sarajevo i eventualno Asocijacije poslodavaca BiH, ukoliko se ista ponovo aktivira.


11.6.2022 0:00:00 12.2.2020 0:00:00 Odluka o imenovanju članova povjerenstva za deminiranje u Bosni i Hercegovini - Ministarstvo civilnih poslova BiH PhaseTwo Online konsultacije OnGoing 11.06.2022. Direktni poziv svim registrovanim sa liste zainteresiranih Internet\n10.6.2022 0:00:00 27.5.2022 0:00:00 Godišnji izvještaj o dodijeljenim ugovorima u postupcima javnih nabavki u 2021. godini - Agencija za javne nabavke PhaseThree Organizovanje posebnih oblika konsultacija sa onima koji imaju posebni interes ili će na njih posebno utjecati propis koji se donosi OnGoing 10.06.2022. Direktni pozivi prema unaprijed utvrđenim kriterijima sa liste zainteresiranih Sarajevo\n10.6.2022 0:00:00 27.5.2022 0:00:00 Godišnji izvještaj o dodijeljenim ugovorima u postupcima javnih nabavki u 2021. godini - Agencija za javne nabavke PhaseThree Online konsultacije OnGoing 10.06.2022. Direktni poziv svim registrovanim sa liste zainteresiranih Internet\n11.6.2022 0:00:00 27.5.2022 0:00:00 Srednjoročni plan rada Direkcije za ekonomsko planiranje Bosne i Hercegovine 2023.-2025.godine - Direkcija za ekonomsko planiranje BiH PhaseThree Online konsultacije OnGoing 11.06.2022. Direktni poziv svim registrovanim sa liste zainteresiranih Internet\n11.6.2022 0:00:00 27.5.2022 0:00:00 Pravilnik o izmjenama i dopuni Pravilnika o nadzoru u civilnom zakoplovstvu - Direkcija za civilno zrakoplovstvo BiH PhaseThree Online konsultacije OnGoing 11.06.2022. Direktni poziv svim registrovanim sa liste zainteresiranih Internet\n11.6.2022 0:00:00 27.5.2022 0:00:00 Nacrt cjenovnika usluga za provođenje homologacije - Ministarstvo komunikacija i prometa BiH PhaseThree Online konsultacije OnGoing 11.06.2022. Direktni poziv svim registrovanim sa liste zainteresiranih Internet\n9.6.2022 0:00:00 25.5.2022 0:00:00 Pravilnik o unutrašnjoj organizaciji Agencije za lijekove i medicinska sredstva Bosne i Hercegovine - Agencija za lijekove i medicinska sredstva PhaseThree Online konsultacije OnGoing 09.06.2022. Direktni poziv svim registrovanim sa liste zainteresiranih Internet\n9.6.2022 0:00:00 25.5.2022 0:00:00 Izvještaj o međunarodnoj pomoći za sektor poljoprivrede, prehrane i ruralnog razvoja 2021. u BiH - Ministarstvo vanjske trgovine i ekonomskih odnosa BiH PhaseThree Online konsultacije OnGoing 09.06.2022. Direktni poziv svim registrovanim sa liste zainteresiranih Internet\n9.6.2022 0:00:00 25.5.2022 0:00:00 Prijedlog Odluke o izmjeni Odluke o imenovanju Komisije za kupovinu objekta za smještaj diplomatsko-konzularnog predstavništava Bosne i Hercegovine u Podgorici - Ministarstvo vanjskih poslova PhaseThree Online konsultacije OnGoing 09.06.2022. Direktni poziv svim registrovanim sa liste zainteresiranih Internet\n8.6.2022 0:00:00 24.5.2022 0:00:00 Nacrt Srednjoročnog plan rada Direkcije za koordinaciju policijskih tijela BiH 2023-2025 - Direkcija za koordinaciju policijskih tijela PhaseThree Online konsultacije OnGoing 08.06.2022. Direktni poziv svim registrovanim sa liste zainteresiranih Internet\narrow-eseek-e 51020 items per pageRefresh1 - 10 of 545 items


Klop: "Izgubili smo veru u sebe u drugom poluvremenu" - Sportske.net\nMenadžer Liverpula rekao je da je njegova ekipa izgubila veru u svoju igru u drugom poluvremenu finala Lige Evropa protiv Sevilje.\nTureu ugovor na 100 godina, a ON je bio najgori, kažu i legende Liverpula!Milioner koji je "zakopao" LiverpulDva lica Liverpula - Sevilja po treći put uzastopno osvojila Ligu Evrope!Klop napadački, Emeri veruje u proverene snage (SASTAVI)Baloteliju se ostvaruju snovi, igraće u Španiji?\nFudbaleri Sevilje odbranili su sinoć titulu u Ligi Evropa, pošto su u Bazelu pobedili Liverpul sa 3:1 i tako osvojili svoj treći uzastopni i rekordni peti trofej u drugom najjačem evropskom takmičenju.\nLiverpul je na poluvremenu vodio sa 1:0, ali je španski tim u nastavku preokrenuo rezultat.\n"Nisam bio zadovoljan ni početkom utakmice, ali smo postigli predivan gol, imali smo šanse, jedan gol nam je poništen... Prednost na poluvremenu je obično dobra stvar. Prvi gol Sevilje je bio ključan, to je uticalo na našu igru. Izgubili smo veru u svoju igru, od jednostavnih stvari napravili smo komplikovane, izgubili smo oblik. Posle 1:1 Sevilja je preuzela kontrolu, a mi smo se slabo branili. Imali smo vremena, imali smo još 44 minuta da uzvratimo, ali nismo mogli", rekao je Klop.\n"Jednostavno, niko na stadionu nije verovao, ja sam verovao i mislio da možemo, ali to nije bilo dovoljno", dodao je Klop.\nPored toga što nije osvojila trofej, ekipa s Enfilda porazom u finalu Lige Evropa propustila šansu da obezbedi sebi mesto u Ligi šampiona sledeće sezone.\n"Razočarani smo, ovaj poraz znači da nećemo igrati u Evropi sledeće sezone. Ali, to znači da ćemo imati vremena za trening i to ćemo iskoristiti, vratićemo se jači. Moramo da iskoristimo ovo iskustvo... Postoje gore stvari u životu, ali, naravno, ovo boli", dodao je Klop.\nKapiten Liverula Džejms Milner naveo je da njegova ekipa nije ni igrala u drugom poluvremenu.\n"Drugo poluvreme nismo ni počeli i to je poražavajuće. Nismo pokazali ni približno svoje mogućnosti i to je još veće razočarenje. Bili smo spremni, sigurni da smo na poluvremenu rekli prave stvari. Ali, primili smo taj gol i nismo uspeli da se vratimo u utakmicu", rekao je Milner.\n"Nismo razmišljali o Ligi šampiona, nego o trofeju. Ovo je dvostruki udarac, jer nas sledeće sezone neće biti u Evropi, igrali smo dva finala i oba izgubili. Sledeći put moramo da završimo posao", dodao je on.\nFudbaleri Liverpula su u prvom poluvremenu dva puta tražili penal, u drugom poluvremenu su protestovali kod trećeg gola Sevilje...\n"Pomoćni sudija je podigao zastavicu kod trećeg gola, ali je glavni odličio drugačije. Nema to nikakve veze sa sudjenjem, mi smo krivi", rekao je Milner.


Novi broj „Parlamenta“, biltena Parlamentarne skupštine Bosne i Hercegovine (PSBiH) za period april/juni, donosi opširni izvještaj o održavanju 13. konferencije predsjednika parlamenata država članica Jadransko – jonske inicijative, čiji je domaćin, 23. aprila ove godine u Neumu, bila naša zemlja.\nBilten PSBiH prenosi sadržaj Zajedničke izjave učesnika Konferencije, koji su pozdravili realizaciju Strategije Evropske unije za jadransko – jonsku makroregiju i potvrdili punu podršku vladama i svim drugim institucijama koje učestvuju u relizaciji ove strategije s ciljem ostvarivanja održivog privrednog i društvenog napretka u regiji.\nIstovremeno, čelnici parlamenata osam zemalja koje čine ovu međunarodnu regionalnu organizaciju izrazili su duboko žaljenje zbog tragedija migranata u Sredozemnom moru i zatražili hitno rješavanje ovog humanitarnog pitanja.\nU novom broju „Parlamenta“ izvještava se i o sjednici Stalnog odbora Vijeća Evrope, koja je, nakon što je naša država preuzela šestomjesečno predsjedavanje Vijećem Evrope, održana u Sarajevu 22. maja ove godine.\nNa sjednici Odbora, najvažnijeg tijela Vijeća Evrope koje djeluje u ime Parlamentarne skupštine Vijeća Evrope između dva zasjedanja, predstavljeni su prioriteti šestomjesečnog predsjedavanja BiH koji se odnose na provođene Istanbulske konvencije o sprječavanju i borbi protiv nasilja nad ženama i nasilja u porodici, Evropske konvencije o kulturi, politike Vijeća Evrope prema susjednim zemljama, kao i na unaprjeđenju interkulturalnog i međureligijskog dijaloga.\n„Parlament“ prenosi i informaciju da su na 11. sjednici Predstavničkog doma PSBiH i 4. sjednici Doma naroda PSBiH imenovani novi članovi Kolegija Sekretarijata PSBiH, te donosi intervju sa novoimenovanom sekretarkom Zajedničke službe Aidom Koristović, koja je istaknula da će prioritet u njenom radu biti realizacija projekata čiji je cilj jačanje službi PSBiH.\nPrenesena je i vijest da je u maju ove godine obilježeno deset godina od početka realizacije programa „Otvoreni parlament“, prvog osmišljenog projekta jedne institucije na bilo kojem nivou vlasti u BiH, zahvaljujući kojem se ugošćuju organizirane grupe posjetilaca. Realizacija programa „Otvoreni parlament“ počela je u maju 2005. godine, s osnovnim ciljem da rad najviše bosanskohercegovačke zakonodavne institucije približi najširim slojevima građana, kao i posjetiocima i gostima iz inostranstva. „Parlament“ precizira da je od tada, tokom ukupno 413 posjeta, kroz zgradu PSBiH prošlo 18.653 gosta iz BiH i iz više od 40 zemalja svijeta.\nBilten donosi i pregled zakonodavnih aktivnosti PSBiH i njenih tijela od aprila do juna ove godine, kao i sadržaje razgovora članova kolegija oba doma PSBiH sa predsjednicima država ili vlada, ministrima inostranih poslova i čelnicima evropskih institucija koji su posjetili našu zemlju. (kraj)


Ta firma je u postupku javne nabavke dobila posao za 3,3 miliona dinara, bez PDV-a, a rekonstrukciju zgrade treba da završi u roku od 90 dana.\nRekonstrukcijom bi ovaj objekat od oko 100 kvadratnih metara trebao da bude pretvoren u turističku znamenitost i u multimedijalni prostor. U prvom delu objekta je planiran da bude medija centar, a u drugom bi trebao da bude poluotvoreni prostor u kojem bi se održavale manifestacije. Taj deo bi trebao da predstavlja ambijentalnu celinu sa malim trgom prema banci, koji treba da se preuredi u letnju baštu.\nUkupna vrednost projekta rekonstrukcije je oko 10 miliona dinara, opština je od Pokrajinskog sekretarijata za privredu, zapošljavanje i ravnopravnost polova za ove namene dobila tri miliona dinara u novembru prošle godine, a lokalna samouprava je trebala da obezbedi preostali iznos od oko sedam miliona dinara. U maju ove godine zamenica predsednika opštine Tamara Ivanišević je rekla da je deo novca kojim opština treba da finansira obnovu zadužbine obezbeđen rebalansom budžeta za 2014. godinu. Međutim, nedavno je lokalna vlast, na sednici Skupštine opštine Bečej 5. juna usvojila odluku o kreditnom zaduženju opštine u visini 202 miliona dinara, a taj novac planira da potroši, kako je rečeno, „na kapitalne investicije“, između ostalog i na obnavljanje objekta nekadašnjeg veleposednika Bogdana Dunđerskog u centru grada. Za taj posao je planirano da se iz kredita – ako ga opština dobije – obezbedi 5,5 miliona dinara, s obzirom na to da je u opštinskoj kasi za ovu namenu predviđeno samo dva miliona dinara.\nImajući u vidu da je finansiranje rekonstrukcije zadužbine bilo planirano i sa 5,5 miliona dinara iz kredita, a da je za njegovo podizanje potrebno banci dostaviti završni račun za 2013. godinu, koji na prethodnoj sednici Skupštine nije usvojen jer u njemu nema izveštaja eksterne revizije, i da je potreban duži vremenski period da bi se sve te procedure sprovele i okončale, na pitanje da li će projekat moći da se realizuje u celosti ako se sve ove okolnosti uzmu u obzir, ali i svi drugi projekti koji su planirani da se finansiraju sredstvima od kredita, Ivanišević je odgovorila: „Kada je u pitanju rekonstrukcija zadužbine, ovaj deo koji predstavlja rekonstrukciju samog građevinskog objekta i bio je predmet javne nabavke, počeo je da se radi i finansira se od sredstava koje nam je odobrila pokrajina i dela sredstava koja su obezbeđena iz opštinskog budžeta. To je novac koji postoji. U pitanju su građevinski, zanatski i elektro-radovi i radovi na vodovodnoj i kanalizacionoj instalaciji, to je deo koji će se uraditi u skladu sa ugovorom koji smo zaključili sa pokrajinom. Što se tiče dela koji treba da se finansira iz kredita, to su uglavnom pokretne stvari i opremanje malog trga iza objekta. Verovatno će to samo malo produžiti rok završetka projekta. Trudićemo se da javna nabavka, kad je u pitanju kredit, bude maksimalno brzo raspisana, a čim eksterna revizija bude završena, završni račun za prošlu godinu će ići ponovo na Skupštinu i posle toga kreće procedura za uzimanje kredita. Kad se završi javna nabavka za kredit, krenuće se i u realizaciju svih projekata, možda ne baš navedenim redom, ali po nekoj listi prioriteta“.\nIvanišević je istakla da je projektom za prvi deo radova na objektu zadužbine bilo predviđeno 5.498.427 dinara, a da je vrednost iz ugovora koji je zaključen sa izvođačem 3,9 miliona dinara, sa PDV-om. „Projekat čija je vrednost oko 10 miliona će se raditi u dve faze i biće nešto jeftiniji od planiranog, jer smo u javnoj nabavci dobili jeftiniju ponudu i tu smo uštedeli oko 1,5 dinara“, rekla je zamenica predsednika opštine.\nŠto se tiče vlasništva nad objektom, pošto je reč o kući Bogdana Dunđerskog koju je on poklonio Matici srpskoj, Ivanišević je rekla da je u toku izrada sporazuma kojim bi se regulisali odnosi između Matice srpske i opštine Bečej.\n„Taj objekat je zadužbina Bogdana Dunđerskog i Matica srpska je Agenciji za restituciju podnela zahtev za vraćanje imovine u zakonskom roku, međutim, o tom zahtevu još ništa nije rešeno, iz medija smo saznali da postoji problem proceduralne prirode i ne znamo kada će Agencija za restituciju rešiti taj predmet. Dok ga ne reši, on se vodi kao imovina opštine Bečej. Mi moramo sa Maticom da regulišemo odnose s obzirom na ulaganja. Interes opštine Bečej je, kad se ovaj objekat Matici vrati, ako se vrati, da i dalje imamo određena prava u smislu korišćenja, a njima je opet interes da se taj prostor koristi i da ne propada. Upravo sada (19. jun) pišem dopis Matici srpskoj, a trebalo bi u roku od 10 do 14 dana da upriličimo i potpisivanje tog sporazuma“, rekla je zamenica predsednika opštine Tamara Ivanišević.\nViše iz ove kategorije « Najbolji bečejski đaci\tSednica lokalnog parlamenta: Sa dnevnog reda povučen završni račun »


Britanija objavila plan za bolju zaštitu javnosti od terorističkih napada\nBritanski premijer Gordon Braun obelodanio je u parlamentu nove mere za poboljšanje bezbednosti na javnim mestima. Plan je sastavio ministar bezbednosti, Alan Vest, posle analize implikacija neuspelih napada automobilima bombama u Londonu i Glazgovu, pre pet meseci.\nTokom specijalne sednice u parlamentu, premijer Gordon Braun objavio je novu inicijativu za pojačavanje bezbedosti oko stotina javnih zgrada u zemlji. On je rekao da će po aerodromima i železničkim stanicama biti postavljene dodatne prepreke za eksplozije, dok će pristup vozilima biti još više ograničen.\n”U izveštaju se predlaže postavljanje snažnih, fizičkih prepreka, kao zaštite od napada automobilima bombama, obeležavanje zona u koje će moći da uđu samo vozila sa posebnim dozvolama i ojačavanje zgrada da izdrže pritisak eksplozija.“\nOve preporuke sadržane su u izveštaju Braunovog ministra bezbednosti, Alana Vesta, bivšeg komandanta britanske mornarice, koji je analizirao osetljivost javnih prostora na terorističke napade, posle prošlogodišnjih napada automobilima bombama, u Londonu i Glazgovu. Braun je dodao da će i privatni sektor morati da poboljša bezbednost na mestima kao što su šoping molovi i noćni lokali, ali nije nagovestio ko bi trebalo to da plati.\n”Iako u našim merama zaštite nisu identifikovani nikakvi veći propusti, kompanije odgovorne za mesta na kojima se okuplja veći broj ljudi dobiće najsavremenija, detaljna uputstva o tome kako da poboljšaju svoju otpornost na napade - kako u smislu fizičke zaštite, tako i veće budnosti u otkrivanju sumnjivog ponašanja.“\nMinistar bezbednosti Alan Vest kaže da su neke starije zgrade opasne za javnost već zbog toga kako su sagrađene.\n”U nekim od prostora za kupovinu ugrađeni su elementi koji pri eksploziji mogu da deluju kao šrapneli i tako izazovu masovne žrtve, što ne smemo da dozvolimo. Moramo da pazimo da o tome razmišljamo unapred, da to izbacimo iz tih zgrada, jer bi to moglo itekako da se isplati.“\nPostojeće prepreke za vozila verovatno još dugo neće biti uklonjene, jer ministar Vest kaže da će Britaniji biti potrebno 30 godina da uguši terorizam. Stručnjaci za bezbednost, kao što je Pol Biver, ističu da osim vozila postoje i razne druge opasnosti:\n”Pravu zabrinutost izazivaju osobe sa rancima, kao ona sedmorica, pre dve godine - odnosno bombaši samoubice sa torbama na leđima. To je pojava prema kojoj bismo morali da budemo oprezniji.“\nBritanski premijer takođe je objavio da će njegova zemlja potrošiti više od 830 miliona dolara u inostranstvu na borbu protiv, kako je to nazvao, radikalizacije. Britanija je, na primer, predložila da bude sponzor manifestacij u Pakistanu kojima bi se uzvratilo na ekstremističku propagandu.


Skupština: Besplatan prevoz penzionerima - Radio televizija Pančevo\nSkupština: Besplatan prevoz penzionerima\n29. januara 2021. 29. januara 2021. 0291\nNa sednici Skupštine Grada Pančeva odbornici su raspravljali o predlogu da prevoz svih penzionera sa teritorije Grada Pančeva ubuduće bude u potpunosti regresiran od strane grada, koji je jednoglasno usvoje. Između ostalih tačaka na dnevnom redu je bio i predlog za izradu plana generalne regulacije kojim bi se formirala parcela za postavljanje nove trafostanice i izgradnju novih dalekovoda.\nNajvažnija tačka na sednici Skupštine Grada Pančeva bio je Predlog o izmeni Odluke o ostvarivanju prava na povlašćen prevoz određenih kategorija građana sa teritorije Grada. Ovaj predlog usvojen je jednoglasno. Gradonačelnik Aleksandar Stevanović rekao je da je Pančevo odgovorna lokalna samouprava prema osetljivim kategorijama u našem Gradu.\nJoš jedna važna tema bila je izrada plana generalne regulacije kojim bi se formirala parcela za postavljanje nove trafostanice i izgradnju novih dalekovoda.\nU okviru Predloga o izmeni Statuta Grada Pančeva odbornici su usvojili predlog da se ukine funkcija pomoćnika gradonačelnika za javne nabavke i uvede nova – pomoćnik gradonačelnika za investicije i infrastrukturne projekte.\nU Južnom Banatu još 52 osobe pozitivne na Covid-19\nAleksandra Miloševska 9. aprila 2021. 9. aprila 2021.


Tri u jedan | Hoću u pozorište\n01. jun 2019. - 01. jun 2019.\n"3 u 1" je mini festival tri izvanredne gimnazijske predstave koje se igraju u jednom danu - u subotu, 1. juna u Кulturnom centru "Čukarica" u 16, 18.30 i u 20.30 časova. Studio "BIS!", kao organizator, predstavlja Vam dramske studije i nagrađene predstave sa 23. Pozorišnih susreta gimnazija Srbije, koji se tradicionalno održavaju tokom aprila u Кragujevcu, i predstavljaju jedan od najznačajnijih festivala stvaralaštva mladih Srbije.\nGledaćete pobedničku predstavu, i po mišljenju stručnog žirija i žirija publike - "SVI SMO PRIČE - КOJA JE TVOJA?", koju izvode domaćini iz Studija "BIS!", odnosno učenici Gimnazije "Crnjanski" i Trinaeste beogradske gimnazije. Ova autorska predstava je osvojila još pet prestižnih nagrada za glumačka ostvarenja, kao i za najbolji scenski govor. Predstaviće Vam se i Dramski studio Gimnazije Prokuplje, koji je godinama među najboljim dramskim studijima u Srbiji, a ove godine sa predstavom "SMRT ČOVEКA NA BALКANU" - treći po mišljenju žirija publike. Videćemo, najzad, i trećeplasiranu najbolju predstavu u celini "ONA", Prve kragujevačke gimnazije, rađenu prema tekstu "Pomorandžina kora", koja je, takođe, dobila i dve nagrade za glumačka ostvarenja.\nFestival "3 u 1" zamišljen je pre svega kao suret i razmena iskustava dramskih grupa koje već godinama razvijaju posebnu pozorišnu estetiku, a glavni cilj nam je da beogradskoj publici predstavimo vredna ostvarenja i rad mladih koji stvaraju u gradovima van Beograda.\nZbirna ulaznica za sve tri predstave može se rezervisati na tel: 063/884 39 21 i 060/084 39 21, ili kupiti na blagajni КC "Čukarica" po ceni od samo 300 dinara, a za svaku pojedinačnu predstavu karte će se prodavati po simboličnoj ceni od 150 dinara.


STUDENTSKE UNIJE FILOZOFSKOG FAKULTETA (b)\nStudentska unija Filozofskog fakulteta (SUF) osnovana je 1. marta 1997, na Platou ispred Filozofskog fakulteta u Beogradu, kada je grupica entuzijasta i ekstremista rešila da i posle Studentskog protesta treba da ostane aktivna u kafanama i borbi za zaštitu studentskih prava i ljudskih sloboda uopšte. Već 1. aprila 1997. SUF je zvanično registrovana kod Saveznog ministarstva pravde, pod brojem 3/1-084/4-1997-07.\nDemokratičnost u radu organizacije, sloboda lične inicijative i činjenica da su većina aktivista u svari aktivistkinje, suštinske su odlike SUF. Od samog početka svog rada ona je bila motivisana rušilačkom idejom da se obezbede bolji uslovi studiranja i ostvarivanja studentskih prava na Filozofskom fakultetu, da se razvija cinička/kritička svest kod studentske populacije, i da se poveća uloga samih studenata u procesu sticanja znanja.\nRukovođena ovakvim načelima SUF je imala šarolike aktivnosti. Prvenstveno su to bile akcije na lokalnom nivou, vezane za različite probleme studenata na Fakultetu, i neretko je u njima SUF sarađivala sa drugim svesnim subjektima prisutnim u Hramu znanja. Pored rešavanja problema studentskog standarda (koje je podrazumevalo peticije i proteste), organizovanja humanitarnih akcija i držanja časova studentima, SUF se pozabavila i pitanjima informisanja studenata kroz organizovanje obrazovno-političkih tribina i izdavanje poučno-zabavnog magazina Bauk slobode. Redovno i tradicionalno, svake godine ona izdaje i poseban Vodič za novoupisane studente F. fakulteta.\nUz to, na jednom globalnijem nivou, aktivisti SUF angažovali su se u Antiratnoj kampanji, akciji sprovedenoj širom Srbije tokom proleća i leta 1998, usmerenoj protiv eskalacije oružanih sukoba na Kosovu. Negovanje kontakata i izgradnja poverenja sa albanskim kolegama iz Prištine, od početka su bila bitna postignuća SUF u okvirima koncepcije uspostavljanja dobrih odnosa sa različitim studentima u zemlji i inostranstvu. Članovi SUF su uvek uzimali učešća u raznim protestima protiv gušenja građanskih i drugih sloboda i ukidanja autonomije univerziteta, insistirajući na zahtevu da Srbija postane slobodna.\nŽelja nam je da se buduća živopisna aktivnost Studentske unije Filozofskog fakulteta, inspirisana borbom protiv dominantnog nacističkog diskursa, usmeri ka zadovoljavanju potreba studenata za kritikom nastavnih programa na fakultetu i produbljenom kritikom nepravdi u društvu. Takođe, bolja opšta informisanost studenata je subverzija koju oni svakako zaslužuju.\nUVOD U ISTORIJU STUDENTSKIH UNIJA\nSa početkom rata u bivšoj Jugoslaviji određeni broj studenata i studentkinja počinju da se uključuju u skromne snage koje su se aktivno suprotstavljale daljim ljudskim stradanjima, kao i tendenciji gušenja slobode. Opšta kriza društva u Srbiji bila je primetna i na Univerzitetu, što je povećalo potrebu za stvaranjem nezavisnih studentskih organizacija, budući da su zvanične organizacije (deo Saveza studenata pod kontrolom vladajuće stranke) bile nemoćne da zastupaju interese studentarije.\nPrva studentska unija osnovana je marta 1992. godine na Pravnom fakultetu u Beogradu. Kao snažna i demokratska organizacija studenata prava, Studentska unija Pravnog fakulteta je aktivno učestvovala u Studentskom protestu 1992 i sprovodila akcije vezane za studentski standard i kritiku nedemokratske i ratne politike režima.\nKako se pokazalo da koncept studentskog organizovanja kakav je promovisala Studentska unija Pravnog fakulteta, koncept nezavisnog sindikalnog studentskog okupljanja u najboljim tradicijama evropskih studentskih pokreta, predstavlja dobar način delovanja na univerzitetu, uskoro se, nezavisno jedna od druge, osnivaju studentske unije na Matematičkom, Fizičkom i Elektrotehničkom fakultetu u Beogradu.\nOslanjajući se samo na sopstveni entuzijazam, postojeće studentske unije su se u narednom periodu borile za bolje uslove studiranja i bolji kvalitet života na univerzitetu, čime je u praksi definisan pojam onoga što se u daljem radu svih studentskih unija smatralo njihovom osnovnom delatnošću – zalaganje za studentska prava.\nKada su novembra 1996. širom Srbije pokrenuti antirežimski protesti, studentske unije su, zajedno sa ostalim studentskim organizacijama i grupama koje su delovale u Beogradu, pokrenule Studentski protest. Uticaj studentskih unija u aktivnostima i organizacionim telima Protesta bio je izuzetno značajan, iako su se, zbog insistiranja na nasilnom karakteru bunta i njegovom neliderskom ustrojstvu, često nalazile u ulozi opozicije najeksponiranijim strukturama i pojedincima u Studentskom protestu.\nPrincip autonomnih lokalnih grupa koje samostalno deluju na fakultetima kao nezavisne studentske organizacije sindikalnog tipa, a koji je u samoj srži postojanja studentskih unija, inspirisao je osnivanje novih studentskih unija neposredno nakon Protesta 1996/97. Uvećanje broja organizacija koje imaju slične probleme i slične ciljeve, koje se rukovode istim načelima, proizvelo je potrebu za boljom komunikacijom i međusobnim povezivanjem, ali bez uspostavljanja ikakve centralizovane strukture, pa je tako, početkom 1997, osnovano Koordinaciono veće studentskih unija, kao telo koje je služilo međusobnom upoznavanju aktivista sa različitih fakulteta i koordiniralo zajedničke akcije unija.\nTakve akcije bile su brojne, naročito u oblasti studentskog standarda, informisanja i komunikacije među studentima. Studentske unije su sprovodile akcije za olakšavanje uslova za upis godine, protiv povećanja školarina, protiv kašnjenja studentskih kredita i stipendija, protiv zloupotrebe studentskih institucija, za bolje uslove života u studentskim domovima. Takođe je postojala saradnja i sa brojnim medijima u praćenju studentskih tema, što je, pored izdavanja informatora i magazina studentskih unija na različitim fakultetima, predstavljalo bitan doprinos informisanosti studenata.\nStudentske unije su negovale kontakte sa brojnim studentskim organizacijama u Srbiji, Crnoj Gori, drugim delovima bivše Jugoslavije, kao i širom Evrope, što je doprinosilo jačanju studentske solidarnosti, i rezultiralo organizacionim povezivanjima na jugoslovenskom i evropskom nivou.\nZa sve to vreme izrastanja studentskih unija u vodeću snagu studentskog pokreta u Srbiji, one nisu prestajale sa angažovanjem na lokalnom, fakultetskom nivou, u malim akcijama. Veće akcije, predvođene od strane studentskih unija, bile su uzrokovane katastrofalnim odlukama tadašnjeg režima. Reakcija na donošenje novog, u tajnosti pripremanog Zakona o univerzitetu, kojim su poništene akademske slobode, a smutnja uvedena na fakultete, usledila je kroz organizovanje mnogobrojnih protestnih akcija, kojima su studentske unije, maja i juna 1998, stale u odbranu univerziteta.\nČlanovi studentskih unija činili su okosnicu Antiratne kampanje, akcije sprovođene u preko 140 mesta širom Srbije sa ciljem da se ukaže na pogubnost ratne opcije pri iznalaženju rešenja kosovske krize. Leci i plakati, protestna okupljanja i predstavljanja Antiratne kampanje u lokalnim nezavisnim medijima tokom juna i jula 1998, naišli su na pozitivne reakcije građana. Ta akcija zbližila je antiratne aktiviste iz različitih gradova širom Srbije. Pored ovoga, lokalne studentske unije su, počev od oktobra 1998, pod sloganom OTPOR! organizovale tribine, javna predavanja, protestne skupove i šetnje, ukazujući na represivnu i destruktivnu politiku vlasti prema Univerzitetu. Bitno je naglasiti da delovanje profiterske organizacije istog imena nema veze sa aktivnostima studentskih unija.\nU novonastalim okolnostima porasla je potreba za udruženim delovanjem i zajedničkim nastupanjem lokalnih unija, pa se Koordinaciono veće organizaciono transformisalo u Studentsku uniju Srbije. Ona je osnovana u novembru 1998, preuzimajući ciljeve istaknute još 1992. na Pravnom fakultetu, u znamenitoj Povelji Studentske unije, koja ističe značaj ljudske slobode i prava, tolerancije, demokratije, i autonomije univerzitetskog života i rada.\nDokument: Zapisnik sa sa sednice prve redovne Skupštine Studentske unije Srbije


Radio TV Stara Pazova - U ponedeljak 40. sednica SO Stara Pazova\nU ponedeljak 40. sednica SO Stara Pazova\nU ponedeljak će biti održana 40. sednica Skupštine opštine Stara Pazova na kojoj će se raspravljati o predlozima odborničkih grupa za donošenje Rešenja o imenovanju Opštinske izborne komisije. Odbornička grupa „Pokrenimo Srbiju – Tomislav Nikolić“ predložila je pet članova Opštinske izborne komisije u stalnom sastavu, sa zamenicima. Odbornička grupa Socijaldemokratska stranka –Pazovački pokret predložila je tri člana sa zamenicima, isto koliko i Odbornička grupa SPS –Jedinstvena Srbija. Predloženo je ukupno 11 članova, ali 13 odbornika u skupštini, od ukupno 48, ne pripadaju nijednoj odborničkoj grupi, pa je moguće do sednice organizovanje još nekoliko odborničkih grupa.\nNa prethodnoj 39-oj sednici Skupštine opštine, predsedavajući Radoje Blagojević, saopštio je sastav odborničke grupe Srpska napredna stranka i stranaka okupljenih oko SNS od 24 odbornika, a podsetio je da u skupštini deluju i odborničke grupe: Socijaldemokratska stranka - Pazovački pokret od šest odbornika i SPS – Jedinstvena Srbija koja broji pet odbornika.


Okrugli sto “Ustavni okvir za zaštitu i unapređenje prava pripadnika nacionalnih manjina”\nForum za Etničke odnose, u okviru projekta “Zagovaranje izgradnje zakonodavnog okvira integrativne politike", koji podržava Fondacija za otvoreno društvo,Srbija, organizuje okrugli sto na temu “Ustavni okvir za zaštitu i unapređenje prava pripadnika nacionalnih manjina”.\nOkrugli sto će se održati u petak, 28. septembra 2018. godine u Subotici u Hotelu Galleria, (Matije Korvina 17), sala Berlin I sprat, sa početkom u 12:00 sati.\nOsnovni cilj rasprave na okruglom stolu je da se ukaže na potrebu kao i da se konkretnim predlozima doprinese unapređenju postojećeg ustavnog okvira za integrativnu politiku Republike Srbije.\nPodsticanje započinjanja transparentnog procesa izrade, rasprave i usvajanja novih ustavnih rešenja u oblasti zaštite i unapređenja položaja kao i sloboda i prava pripadnika nacionalnih manjina, i podrška dijalogu između pripadnika nacionalnih manjina, stručnjaka, predstavnika nadležnih državnih organa, nezavisnih institucija i istaknutih organizacija građanskog društva.\nPozvani učesnici okruglog stola su predstavnici nacionalnih saveta nacionalnih manjina, predstavnici državnih i pravosudnih organa Republike Srbije i AP Vojvodine, organa jedinica lokalne samouprave, predstavnici nezavisnih institucija, predstavnici civilnog društva i lokalnog ombudsmana, stručnjaci.\nadvokat Eva Vukašinović, članica stručnog tima Foruma za etničke odnose\nTeme za raspravu na okruglom stolu su:\nda li je sadašnje detaljno uređivanje pitanja manjinske politike u Ustavu Republike Srbije u skladu sa modernom ustavnošću i prvanom prirodom ustavna;\nda li je potrebno da se u ustavnu upravnu praksu Republike Srbije uvede kategorija ustavnog ili okvirnog zakona kojim bi se uredila materija sloboda i prava nacionalnih manjina, institucionalnog okvira i procedure njihove zaštite kao i institucija manjinske samouprave, posebno nacionalnih saveta nacionalnih manjina;\nkoje su osnovne nepreciznosti u tekstu postojećeg ustava i kako ih ukloniti, naročito po pitanjima: posebnih mera, slobode izražavanja nacionalne pripadnosti, ravnopravnosti u vođenju javnih poslova, prava na očuvanje posebnosti i slično.\nPrijave učešća na okruglom stolu na e-mail adresu: forumbgd@gmail.com, ili na mobilni telefon broj 064/643-17-85 (Mila Tolstoj) i 063/78-34-319 (Katarina Antić).\nMore about Okrugli sto “Ustavni okvir za zaštitu i unapređenje prava pripadnika nacionalnih manjina”


Android revija » Motorola najavila nove Moto G5S (special edition) i Moto G5S Plus telefone Motorola najavila nove Moto G5S (special edition) i Moto G5S Plus telefone – Android revija\nKompanija Lenovo, preko svoje podružnice, kompanije Motorola Mobility, danas je najavila novu seriju Moto G telefona – Moto G5S (special edition) i Moto G5S Plus.\nKompanija Motorola se fokusira na inovacije i želi svojim korisnicima da ponudi najbolje moguće karakteristike telefona. Moto G porodica telefona predstavlja idealan balans između vrhunskih performansi i pristupačne cene za sve korisnike.\nZbog toga je Motorola dodatno unapredila Moto G porodicu sa novim uređajima – Moto G5S (special edition) i Moto G5S Plus.\nMoto G5S – Metalno kućište, jača baterija.\nMoto G5S je pametan i brz telefon, koji je zasnovan na konceptu koji korisnicima treba da pruži više mogućnosti. Počevši od dizajna, koji je u potpunosti metalan i napravljen od aluminijuma visokog kvaliteta, novi model nije samo lep i legantan već i izuzetno snažan.\nUz novi Moto G5S, korisnici će biti u mogućnosti da duži vremenski period ne razmišljaju o punjenju telefona, uz bateriju od 3000 mAh* koja ima dovoljno snage da izdrži ceo dan. Takođe, uz TurboPower™ opciju za brzo punjenje, korisnici će moći da obezbede dodatnih 5 sati rada za samo 15 minuta punjenja.*\nMoto G5S telefon opremljen je kamerom od 16MP, sa autofokusom sa faznom detekcijom (PDAF). Brza tehnologija za fokusiranje znači da korisnici neće morati da brinu o tome da li su sačuvali savršenu fotografiju. Čak i pravljenje grupnih „selfija“ neće biti problem uz prednju kameru širokog ugla od 5MP, koja je opremljena i LED blicom.\nMoto G5S karakteriše izuzetan Full HD ekran od 5,2 inča, kao i octa-core procesor od 1,4 GHz i 4G brzinom prenosa podataka, pa će tako korisnici moći bez problema da pokreću omiljene aplikacije, gledaju video snimke u HD rezoluciji i surfuju internetom velikim brzinama.\nTakođe, uz pomoć otiska prsta, korisnici će imati mogućnost korišćenja novih opcija novom Moto G5S telefonu, bilo da je to otključavanje, navigacija preko dodira ili vršenje mobilnih transakcija****.\nMoto G5S Plus: Bolji fokus, više kreativnosti.\nZa korisnike koji žele da iskuse najbolje od onoga što Moto G porodica ima da ponudi, kompanija je spremila Moto G5S Plus telefon sa dodatnim vrhunskim karakteristikama, kao što je dvostruka kamera, koja je, do sada, bila „rezervisana“ za premijum telefone. Dvostruka zadnja kamera od 13MP, u kombinaciji sa softverom za poboljšanje kvaliteta fotografija, olakšava korisnicima da dobiju više od svojih fotografija.\nTakođe, uz opciju selektivnog fokusiranja, korisnicima će biti jednostavnije da fotografije izgledaju profesionalno, dodajući im efekat zamagljene pozadine. Kada su u pitanju „selfiji“, prednja kamera širokog ugla od 8 MP na Moto G5S Plus telefonu, LED blic i novi panoramski režim, daće fotografijama potpuno novu dimenziju.\nMoto G5S Plus krasi elegantan i precizan dizajn koji korisnici očekuju da vide na premijum pametnim telefonima. Karakteriše ga potpuno metalno kućište sa Full HD ekranom od 5,5 inča, koji je savršen za gledanje filmova u pokretu. Moto G5S Plus pokreće brzi Qualcomm® Snapdragon™ 2,0 GHz octa-core procesor, odlikuje se snažnim grafičkim sposobnostima i podrškom za 4G LTE, tako da korisnici mogu da koriste omiljene aplikacije bez zastoja.\nUz bateriju od 3000 mAh, korisnici će moći da koriste telefon od jutra do mraka, a uz TurboPower™ opciju će moći da obezbede dodatnih 6 sati rada za samo 15 minuta punjenja telefona. Takođe, čitač otiska prsta na Moto G5S Plus telefonu će moći da koriste za sve, od otključavanja mobilnog telefona do mobilnih transakcija.\nMot G5S biće dostupan na teritoriji Srbije krajem avgusta 2017. godine, dok će Moto G5s Plus biti dostupan na teritoriji Srbije u septembru 2017. godine.\nMotorola najavila nove Moto G5S (special edition) i Moto G5S Plus telefone was last modified: August 14th, 2017 by Goran Aničić\nLenovoMoto G5SMoto G5S Plus\nMotorola Droid Ultra registrovana na Motorolinom web...\nMotorola Mobility deli otkaze\nMotorola Shamu sa 5,9-inčnim ekranom pod Nexus...


RTS\t06.03.2019 15:05\nSistem funkcioniše na sledeći način: pacijenti dolaze kod lekara, on im prepiše lek, zatim bez ikakvog recepta pacijenti odlaze u apoteku gde na osnovu knjižice mogu podići lek.\nGostujući u Jutarnjem programu, Jasminka Bjeletić, direktorka Apotekarske ustanove Beograd, rekla je da je to reformski korak koji je počeo da se sprovodi još oktobra 2017. godine, kada je prvi put implementiran elektronski recept.\nPrema njenim rečima, i Republički fond i Ministarstvo zdravlja u svakom trenutku mogu da prate i lekara koji prepisuje lekove i farmaceuta koji izdaje lekove.\nNovina je da hroničari koji obnavljaju svoje terapije više ne odlaze lekaru, već se u sistemu može videti da su to obnovljivi recepti.\n"Obnovljive terapije su za hronične pacijente, koji su u prethodnom periodu morali na mesec dana da idu kod lekara, sada dobijaju terapiju na dva do šest meseci ukoliko ne dođe do promna u bolesti", navela je Bjeletićeva.\nDodaje da tako pacijenti imaju uštede s obzirom na to da ne plaćaju participaciju od 50 dinara svakog meseca, a uštede su i u papiru, štampačima, ali je najznačajnije da je zdravstveni radnik oslobođen administrativnih poslova.\nBjeletićeva kaže da je sada IT sektor preuzeo administrativne poslove, a lekari i farmaceuti se sada mogu više posvetiti pacijentima.\nNavodi da su se prva dva-tri dana prilagođavali, jer je bilo usaglašavanja u nekim šiframa.\n"U Srbiji se godišnje izda oko 50 miliona recepata. Ako se uzme da se oko 800.000 izda u nekom trenutku, a da se preuzme 500.000, onda se može videti koliki je pritisak i na lekare i na farmaceute", rekla je Bjeletićeva i napomenula da su uštede velike.


Video: Predsednik opštine uveo vanredno stanje pa napravio žurku – Otvoreno\nPočetna Vesti Video: Predsednik opštine uveo vanredno stanje pa napravio žurku\nsubota, 14. novembra 2020 : 19:08\nVideo: Predsednik opštine uveo vanredno stanje pa napravio žurku\nNaime, sinoć je u restoranu „Avlija“ u mačvanskom selu Glušci, koji je u vlasništvu porodice predsednika opštine Bogatić i funkcionera SNS Milana Damnjanovića održana žurka.\nVeselje je dokumentovano video snimcima i fotografijama na kojima se jasno vidi kako su prekršene sve epidemiološke mere i preporuke. Na snimku se vidi da u restoranu ima više od dozvoljenog broja ljudi, koji se pritom grle i pevaju.\nDa stvar bude još zanimljivija, Damnjanović je samo dan ranije kao predsednik opštine Bogatić, uveo vanredno stanje.\nNa snagu je stupila zabrana organizovanja bilo kakvih svečanosti i zabavnih manifestacija u zatvorenom, ali i u otvorenom prostoru. Zabranjeno je okupljanje više od 5 lica ukoliko se ne može obezbediti fizička distanca od 2 metra.\nKako je Ceca za 33 godina spala na samo 3 nekretnine\nponedeljak, 30. novembra 2020 : 20:21\nFolk pevačica Svetlana Ceca Ražnatović, udovica Željka Ražnatovića Arkana, bila je jučerašnji gost emisije "Hit tvit" na televiziji "Pink", gde je između ostalog govorila...


Počela Gradnja Nove Saobraćajnice Novi Beograd–Surčin\nHome Srbija Danas Počela gradnja nove saobraćajnice Novi Beograd–Surčin\nPredsednik Republike Srbije Aleksandar Vučić i predsednica Vlade Ana Brnabić prisustvovali su danas početku radova na izgradnji saobraćajnice Novi Beograd– Surčin, nove gradske magistrale koja će povezati Beograd sa auto-putem „Miloš Veliki“.\nDogađaju su prisustvovali i ministar građevinarstva, saobraćaja i infrastrukture Tomislav Momirović, ambasadorka Kine u Srbiji Čen Bo, direktor „Koridora Srbije“ Aleksandar Antić, direktor „Puteva Srbije“ Zoran Drobnjak, gradonačelnik Beograda Zoran Radojičić, zamenik gradonačelnika Goran Vesić i predsednik Opštine Novi Beograd Aleksandar Šapić.\nVučić je tokom obilaska gradilišta rekao da će se tom saobraćajnicom skratiti izlaz na auto-put „Miloš Veliki“ za približno deset kilometara, uz napomenu da je rok za završetak radova 18 meseci.\nKomercijalni ugovor za deonicu Novi Beograd–Surčin, čija je dužina 7,9 kilometara, potpisan je sa kompanijom „Čajna komjunikejšns konstrakšn kompani (CCCC), a njegova vrednost je 70,5 miliona evra.\nOva deonica auto-puta „Miloš Veliki“ je građevinski veoma zahtevna jer prolazi kroz naseljeno područje. Ona će stanovnicima centralnog dela Beograda omogućiti da direktno pristupe auto-putu „Miloš Veliki“, umesto da do njega dolaze preko auto-puta Beograd–Zagreb.\nNajavljeno je da će uz trasu ove saobraćajnice biti izgrađena biciklistička staza. Takođe, predviđene su po tri trake, razdelni pojas od pet metara, pešačke staze širine po dva metra i bankine. Na trasi će biti tri mosta, jedan most-kanal i jedan nadvožnjak.\nambasadorka Kine u Srbiji Čen Bo\ndirektor "Koridora Srbije" Aleksandar Antić\ndirektor "Puteva Srbije" Zoran Drobnjak\nDogađaju su prisustvovali i ministar građevinarstva\nPredsednik Republike Srbije Aleksandar Vučić i predsednica Vlade Ana Brnabić\nsaobraćaja i infrastrukture Tomislav Momirović\nPrevious articleRešavanje problema manjina kroz dijalog i u duhu tolerancije\nNext articleUskršnja čestitka gradonačelnika Antonia Ratkovića vernicima koji slave po Gregorijanskom kalendaru


VAŠ POUZDAN PARTNER NA PUTU\nTLT Partners je porodična kompanija iz Niša, koja je u svom poslovanju pouzdan partner na putu, prevoznicima iz Srbije i regiona, kao i kompanijama koje se bave uvozom i izvozom robe. Naš cilj i vizija su, da svakim danom razvijamo poslovanje, zadajemo sebi nove izazove, širimo vidike i da konstantno radimo na pružanju efikasnih usluga našim partnerima. Misija nam je da sa svojim uslugama pokrijemo sve delove evrope i zadovoljimo sve potrebe naših partnera u međunarodnom transportu. Prevoznici se mogu osloniti tokom putovanja u evropi na našu kompaniju u vidu rezervacije trajekta, mostova i tunela na preko 500 relacija u evropi, parkinga za kamione na više relacija u evropi, plaćanje putarina i goriva po veoma povoljnim cenama širom evrope i povraćaja PDV-a. Kompanije koje se bave uvozom i izvozom robe, mogu prepustiti poslovanje u sektoru logistike našoj kompaniji, u izvozu i uvozu robe iz cele evrope u svim vidovima drumskog transporta (kompletni utovari, zbirni, dotovari), carinjenja robe, dostave robe “door to door”, all risk cargo dodatnog osiguranja robe, prevoz robe u temperaturnom režimu, ADR roba i vangabaritni transport. Uspešno obavljamo usluge i u avio transportu ka svim destinacijama, isporuka “door to door”.\nOpsirnije o nama...\n1. TRANSPORT I LOGISTIKA\nOrganizacija kompletnih utovara i zbirnog transporta za sve vrste robe u drumskom transportu, izvozno / uvozno carinjenje u celoj evropi. Javno carinsko skladište i carinjenje u Srbiji, isporuka robe “od vrata do vrata”. Dodatno all risk cargo osiguranje, na Vaš zahtev , avio transport ka svim destinacijama u svetu.\n2. GORIVO, PUTARINE I POVRAĆAJ PDV-A\nGorivo, putarine i povraćaj PDV-a u evropskim zemljama za srpske prevoznike. Jedan aparat za putarine, za većinu zemalja, velika mreža benzinskih stanica širom evrope i veoma povoljne cene. Transparentni povraćaj PDV-a, bez skrivenih troškova.\n3. REZERVACIJA TRAJEKTA\nRezervacija trajekta, tunela i mostova za prevoznike širom evrope, na više od 500 ruta. Veoma brza i efikasna rešenja. Povoljne cene i sigurno mesto na trajektima.


Poznato ko će biti prvi vakcinisan u FBiH – mojKontakt portal – Radio Televizija Kontakt\nČlan Kriznog štaba Ministarstva zdravstva Federacije BiH Sanjin Musa izjavio je da rezultati o efikasnosti vakcina protiv virusa korona pružaju optimizam i najavio da će prioritetna grupa za vakcinaciju u Federaciji biti zdravstveni radnici, ranjive grupe i osoblje koje se brine za njih.\n“Ranjive grupe su lica starija od 65 godina u socijalnim ustanovama za zbrinjavanje, starija lica i lica koja imaju hronične bolesti, a koja imaju značajno veći rizik od razvijanja teških oblika bolesti i smrtnih ishoda”, rekao je Musa, koji je i šef Službe za epidemiologiju Zavoda za javno zdravstvo federacije BiH.\nPrema njegovim riječima, u svijetu se očekuju prva odobrenja regulatornih agencija, nakon čega će uslijediti distribucija vakcina.\nMusa je naveo da je FBiH putem Kovaks mehanizma tražila 800.000 doza vakcina kada one budu dostupne.\nOn je dodao da u FBiH postoje registrovane veletrgovine sa odgovarajućim kapacitetima za adekvatno skladištenje i distribuciju spomenutog broja vakcina i obezbjeđivanje hladnog lanca.\nMusa je upozorio da trenutno nije poznato da li će zaštita koju će vakcina pružati protiv obolijevanja spriječiti prenos na druga lica i koliko će trajati zaštita, zbog čega će mjere kao što su nošenje zaštitnih maski, održavanje socijalne distance, ograničena okupljanja, biti potrebni još jedno izvjesno vrijeme i kada vakcine budu dostupne i kada počne vakcinacija, navodi se na sajtu federalnog Zavoda za javno zdravstvo.


Održana rasprava o trajanju marketinškog vremena u elektronskim medijima - Akta.ba\nOdržana rasprava o trajanju marketinškog vremena u elektronskim medijima\n19.03.2014. 09:08 / Izvor: Fena\nRegulatorna agencija za komunikacije (RAK) BiH organizirala je jučer u Sarajevu prvu javnu raspravu o izmjeni dijela Kodeksa o komercijalnim komunikacijama, kojim je navedeno da se trajanje marketinškog vremena u programu elektronskih medija ograničava na šest minuta.\nVijeće RAK-a donijelo je 5. marta odluku da se nacrt izmjene člana 21. Kodeksa o komercijalnim komunikacijama uputi na javne konsultacije u trajanju od 21 dana, odnosno do 27. marta.\nUčesnici današnje javne rasprave bili su predstavnici javnih emitera u BiH te privatnih tv i radiostanica i članovi Vijeća RAK-a.\nRasprava je otvorila mnoge probleme s kojima se u radu suočavaju javni emiteri i privatne medijske kuće, stavljajući u prvi plan način finansiranja i naplatu rtv takse.\nPredsjedavajući Vijeća RAK-a Plamenko Čustović u uvodnom je obraćanju istaknuo da je cilj urediti ovu oblast u duhu najboljih evropskih standarda. Podsjetio je da je Vijeće RAK-a u julu prošle godine utvrdilo nacrt izmjene člana 21. Kodeksa, a u septembru donijelo i odluku o izmjeni trajanja marketinškog vremena sa šest na četiri minute.\nNavodi da je osnov za takvu odluku bila analiza tržišta emitiranja, ocjenjujući da autor takvog dokumenta nije poznat. Također, podsjetio je i na činjenicu da je u vrijeme donošenja takve odluke mandat članova Vijeća RAK-a bio istekao.\n"Ranija odluka donesena je bez posebnog razloga, a imajući u vidu drastičan pad naplate rtv takse potrebno je da se stanje odmah vrati na staro, te paralelno pristupi izradi sveobuhvatne analize tog tržišta", kazao je.\nČlan Komisije za komunikacije i promet Predstavničkog doma PSBiH Anto Domazet postavio je pitanje da li postoje barijere za privlačenje privatnog kapitala u ovu oblast ili je potrebno novim mjerama reducirati uticaj javnog sektora, a otvoriti prostor za privatni sektor.\n"Smatram da se ne može zanemariti stanje javnog sektora u BiH, gdje je važno voditi računa o njegovoj finansijskoj samoodrživosti. Mi moramo pogledati istini u oči - javni sektor je u groznom stanju i pitanje njegove samoodrživosti je problematično", istaknuo je.\nEsad Haćimović s OBN televizije mišljenja je da za finansijsku održivost i konkurentnost javnih medija nije ključno pitanje komercijalnog oglašavanja, već je tu presudna naplata rtv takse.\n"RAK treba da stvori pravične uslove konkurencije na tržištu, jer se javni emiteri finansiraju iz dva izvora, a privatni iz samo jednog", kazao je on.\nMimo Šahinpašić s OBN televizije podvlači da javni servisi od rtv taksi mogu godišnje prikupiti više od stotinu miliona KM godišnje, te da je putem kablovskih operatera moguće prikupiti oko 30 miliona KM, dok privatni mediji ne mogu ostvariti ni 30 miliona godišnje prihoda.\nAdnan Bilal s Federalne televizije navodi podatak da je u Hrvatskoj stepen naplate rtv takse viši od 90 posto, dok u BiH od 1998. godine postoji stalni pad naplate te takse. Kada to pitanje bude riješeno u BiH, smatra, onda pitanje oglašavanja neće biti tako veliko, dok je sada to pitanje preživljavanja.\nSreten Bjelotomić s BN televizije zalaže se za racionalizaciju uposlenika u medijskim kućama, navodeći za primjer BN televiziju u kojoj pet subjekata opslužuje 130 ljudi.\nDirektor Marketinga BHT-a Nermin Durmo stava je da su predložene izmjene spomenutog člana Kodeksa u suprotnosti s EU standardima, jer bi njihova primjena imala štetan uticaj na finansijsku i političku nezavisnost javnh servisa.\nDirektor Federalne televizije Džemal Šabić smatra da je ključ ovog problema u RAK-u koje se posljednjih deset godina nije bavilo reguliranjem, već antireguliranjem ove oblasti. Također navodi podatak da u Srbiji postoje tri, Hrvatskoj dva, a u BiH oko sedam velikih komercijalnih medija.\nKodeks o komercijalnim komunikacijama\nPredstavnički domi PSBiH\nZaštita BN d.o.o. Bijeljina\nGavrila Principa br.19 76300 Bijeljina


Beograd, 17. januara 2019. - Predsednik Ruske Federacije Vladimir Putin doputovao je u celodnevnu zvanicnu posetu Srbiji, gde mu je domacin predsednik Srbije Aleksandar Vucic. Ceremonija svecanog doceka ruskog predsednika ispred Palate Srbija . FOTO TANJUG/ TANJA VALIC/ bg\nPredsednik Ruske Federacije Vladimir Putin je, odgovarajući na pitanje o rusko-ukrajinskim odnosima tokom „Direktne linije“ (godišnji događaj tokom kojeg predsednik Ruske Federacije Vladimir Putin odgovara na pitanja ruskih građana, kao i na pitanja inostranih građana), rekao da su Rusi i Ukrajinci jedan narod, jedinstvena celina. „Ove reči nisu danak nekoj konjunkturi, trenutnim političkim okolnostima.\nO tome sam govorio više puta, ovo je moje uverenje. Stoga smatram neophodnim da detaljno iznesem svoj stav i podelim svoje ocene o trenutnoj situaciji“-napisao je predsednik Putin nekoliko dana kasnije u tekstu posvećenom Ukrajini, koji je na zvaničnom sajtu Kremlja objavljen i na ukrajinskom jeziku.\nNa pitanje zbog čega Ukrajina nije na spisku neprijateljskih država, predsednik Ruske Federacije je odgovorio da ne veruje da je ukrajinski narod loše nastrojen prema Rusiji.\n„Odmah da naglasim da zid koji se poslednjih godina pojavio između Rusije i Ukrajine, između delova, zapravo jednog istorijskog i duhovnog prostora, doživljavam kao veliku zajedničku nesreću, kao tragediju.\nTo su, pre svega, posledice sopstvenih grešaka napravljenih u različitim periodima. Ali i rezultat svrsishodnog rada onih snaga koje su uvek težile da potkopaju naše jedinstvo. Formula koja se koristi poznata je od pamtiveka: zavadi i vladaj. Ništa novo. Otuda pokušaji da se odigra na kartu nacionalnog pitanja, da se poseje razdor među ljudima“ – naglasio je Vladimir Putin u svom tekstu.\nOve reči su odmah izazvale veliku polemiku, ne samo u Rusiji.\nSmatram da ruski predsednik ima sasvim ispravan stav i da uvažava narod u Ukrajini kada ne poistovećuje ukrajinsku vlast sa mišljenjem većine običnih ljudi. U Ukrajini, kao i u mnogim zemljama jugoistočne Evrope, ali i drugim evropskim država, postoji sve veći jaz između političkih elita i građana čije stavove bi te elite trebalo da zastupaju.\nPredsednik Rusije se osvrnuo i na problem nedostatka suvereniteta Ukrajine, gde faktički spoljni faktor, preko kontrolisanih elita, sprovodi politiku svojih- a ne ukrajinskih interesa.\nZbog čega je mudro insistirati na stavu većine građana Ukrajine? Zbog toga što često možemo da čujemo iz zapadnih izvora da je demokratija važna i neophodna. Ali kakava je to demokratija u kojoj obični građani ne odlučuju ni o čemu i u kojoj političari ne zastupaju njihove stavove?\nImala sam priliku da razgovaram sa ljudima iz Ukrajine i mislim da većina njih zaista i nema loš odnos prema Rusija. Oni koji ga imaju su indoktrinirani putem kontrolisanih medija koji vode antirusku kampanju u Ukrajini i sa njima zbog njihove ostrašćenosti, nije čak moguće ni razgovor na tu temu.\nAko govorimo istorijski na temu jedinstva Rusa i Ukrajinaca, mislim da tu ne treba da postoji sumnja. Malorusija i Belorusija su istorijski gledano deo ruskog sveta. Ne postoje ni kulturne ni jezičke razlike koje bi mogle da dokažu suprotno. Do sadašnjih podela je došlo veštim političkim inženjeringom gde je cilj bio da se prodube nametnute različitosti (jezičke kroz reforme, kulturne kroz separaciju i sl.). Iz tog razloga nastali problemi mogu da se prevaziđu jedino obrnutim procesima, odnosno građenjem jedinstva i uvažavanjem zajedničkog porekla, zajedničke kulture, tradicije i istorije.\nPostoje mišljenja da je to nemoguće i da su procesi nepovratni, ali ja se ne bih sa tim složila.\nAko pravimo paralele sa odnosom Srba i drugih naroda na Balkanu koji su proistekli iz iste kulturne i jezičke matrice, onda možemo takođe da govorimo o ulozi političkog inženjeringa i ideji da razdvajanjem naroda, a zatim i kreiranjem etničkog ili verskog sukoba, određene spoljne sile mogu da ostvaruju svoje interese.\nRazbijanje Jugoslavije i stvaranje malih državica bez suvereniteta je dobar primer modela za uspostavljanje spoljne kontrole. Iz tog razloga narodi koji žive na Balkanu-multikulturalnom području, izloženi su stalnim manipulacijama spoljnog faktora.\nUzmimo za primer Crnu Goru koja je istorijski gledano druge srpska država na Balkanu. Srbi i Crnogorci su isti narod koji govori istim jezikom, ali je političkim inženjeringom od geografskog pojma (Crna Gora) kreirana osnova za formiranje novog naroda i novog jezika. Spoljni faktor je bio ključan u procesu razdvajanje državne zajednice Srbije i Crne Gore, kao što je ključan i u određivanju anti-srpske politike potkupljenih političkih elita.\nVeć godinama političko rukovodstvo Crne Gore vrši presiju i diskriminaciju nad onima koji se izjašnjavaju kao Srbi. Pod udarom je srpska kultura i tradicija. Stalni su pokušaji korumpiranih pseudointelektualaca da falsifikuju istorijske činjenice. Vrhunac takve politike dostignut je pokušajem otimanja imovine Srpske pravoslavne crkve u Crnoj Gori, što je dovelo do pravoslavne revolucije.\nMesecima su ljudi u Crnoj Gori hodali u litijama sa ikonama u rukama, kako bi zaštitili svoju veru. Takva situacija dovela je do promene vlade, ali sada posle određenog vremena možemo da postavimo pitanje: da li su nove političke elite takođe instalirane spolja?\nPostoji sumnja da crnogorska vlada ne donosi odluke, već da ispunjava spoljne zahteve. Skupština Crne Gore nedavno je usvojila rezoluciju o „genocidu u Srebrenici“ koja ima anti-srpsku namenu. To je nastavak iste antisrpske politike koju je sprovodila vlada Mila Đukanovića.\nNema osnova za usvajanje takvog dokumenta- suprotno mišljenju većine građana Crne Gore, osim potrebe da se upravlja stvorenim sukobima. Zahvaljujući Rusiji je sprečen pokušaj Britanije u UN nametanja rezoluciju o takozvanom genocidu u Srebrenici. To znači da ovakav dokument na nivou međunarodne zajednice (institucije) nije usvojen, jer ne postoji saglasnost. Zbog toga deluje da je crnogorska rezolucija o genocidu u Srebrenici, usvojena isključivo na nečiji zahtev spolja.\nSukobi na Balkanu, kao i sukob između Ukrajine i Rusije, mogu se prevazići iznošenjem stvarnih istorijskih i svih drugih činjenica i suprotstavljanjem propagandi koja se plasira putem kontrolisanih medija. Problem je što to ne odgovara spoljnom faktoru, jer u takvom slučaju ne može da ostvaruje svoje interese, na štetu svih naroda koji žive na Balkanu.\nIsti slučaj je i sa Ukrajinom koja je postala predmet zloupotrebe moćnika sa Zapada. Na kraju krajeva scenario razbijanja Jugoslavije je bio generalna proba za dalje razbijanje Rusije, nakon raspada SSSR.\nKada čujemo zapadne političare kako govore o „ruskoj okupaciji Krima“ ili „ruskoj agresiji na Ukrajinu“, ne možemo da se ne zapitamo da li je to ista ona anti-ruska propaganda koja je postojala i pre Prvog svetskog rata? U tekstu Vladimira Putina su iznete precizne istorijske činjenice o tome kako je nastala današnja Ukrajina. Ruski predsednik smatra da je projekat „anti-Rusija“, usmeren na podelu ujedinjenog ruskog naroda, počeo još u 17. i 18. veku.\n„Nakon toga ga je koristio poljski nacionalni pokret, a uoči prvog Svetskog rata – Austrougarska. Njegov cilj je jednostavan – zavadi pa vladaj. Potencijalni protivnici Rusije su uoči Prvog svetskog rata imali jednostavan cilj – da oslabe zemlju“- naveo je predsednik Putin. Setićemo se, Prvi svetski rat je počeo nakon napada Austrougarske na Srbiju.\nOno što je urađeno u Rusiji nakon podstaknute revolucije 1917. godine dalje može da se poredi sa događajima u Srbiji nakon Drugog svetskog rata i uvođenja komunizma. „Boljševici su se prema ruskom narodu odnosili kao prema neiscrpnom materijalu za društvene eksperimente. Sanjali su o svetskoj revoluciji, koja bi, po njihovom mišljenju, potpuno ukinula nacionalne države.\nStoga su se granice samovoljno sekle i delili su izdašni teritorijalni „pokloni“. Na kraju, čime su se tačno rukovodili boljševički vođe, presecajući zemlju, više nije važno. Možete se raspravljati oko detalja, oko pozadine i logike određenih odluka. Jasno je jedno: Rusija je zapravo opljačkana –naveo je Vladimir Putin u svom autorskom tekstu“.\nPostavlja se logično pitanje: da li je i Srbija opljačkana? Po kom principu su jugoslovenski komunisti iscrtavali granice republika, a posebno autonomnih pokrajina? Kako to da je samo Srbija dobila dve autonomne pokrajine, a po istom principu ih je bilo moguće oformiti i u drugim republikama?\nZbog čega SAD uporno pokušavaju da zaobiđu međunarodno pravo i da legalizuju separatističku tvorevinu nazvanu „nezavisno Kosovo“? Kako to da je NATO intervencijom proterano preko 200 hiljada Srba sa Kosova i Metohije pod tvrdnjama da Srbija proteruje Albance? Zbog čega crnogorske političke elite vode anti-srpsku politiku dok se građani Crne Gore ponose svojim srpskim poreklom? Može se postaviti još mnogo pitanja.\nU svakom slučaju ruski predsednik se drži istorijskih lekcija koje same po sebi nude odgovore. Prevaziđeni su modeli zapadne propagande i narativi o „ruskoj agresiji“ ili „genocidu koji su Srbi počinili“. Posebno dok sa druge strane vidimo neonacističke simbole koje zapad naziva demokratijom. Događaji su prošli tačku sa koje više nema povratka ili „kocka je bačena“ kako kaže još jedna latinska izreka.\nPrethodni tekstŽUJOVIĆ PORUČIO: Žvalavi dječak je spreman da ubije domaćina, da ukrade, pozajmi i nikada ne vrati!\nSledeći tekstVUČIĆEVSKO REŠENJE: Jermeni predali teritoriju da nemaju zamrznut konflikt! AZERBEJDŽANCI IM OPET UBIJAJU VOJNIKE…


Novi šef tručnog štaba Partizana je nekadašnji fudbaler ovog kluba, reprezentativac naše zemlje i sportski funkcioner, Savo Milošević.\nNakon ostavke Zorana Bate Mirkovića na mesto šefa stručnog štaba crno-belih uprava kluba je pronašla rešenje za ovu upražnjenu poziciju. Novi strateg aktuelnog vicešampiona je Savo Milošević, dosadašnji potpredsednik Fudbalskog saveza Srbije i nekadašnji fudbaler ovog kluba i reprezentativac naše zemlje. Zvanična promocija biće održana sutra, u četvrtak 28.marta 2019.godine, sa početkom u 11:00 časova. Priliku za debi na klupi crno-belih Milošević će imati već u nedelju, kada u okviru 28.kola Super lige Srbije ekipa Partizana gostuje u Kruševcu, gde će odmeriti snage sa ekipom Napretka.\nSavo Milošević (49) je rođen u Bijeljini (BiH), a tokom igračke karijere nastupao je za Partizan, englesku ekipu Aston Villa, španske ekipe Zaragoza, Espanyol, Celta i Osasuna, italijansku Parmu, kao i ruski Rubin iz Kazanja. Zabeležio je 103 nastupa za nacionalni tim, uz 37 postignutih pogodaka. Nedavno je stekao profi licencu, a trenersku karijeru započeo je u selekciji Crne Gore, kao asistent selektora Branka Brnovića.


Dogovor sa HBIS-om o sprečavanju aerozagađenja | podunavlje.info\nDogovor sa HBIS-om o sprečavanju aerozagađenja\nSMEDEREVO, 27. decembar 2018 – Predstavnici tri najugroženija sela, Radinca, Vranova i Ralje, sastali su se sa ljudima iz HBIS-a i dogovorili šta sve, i kada, treba da bude urađeno kako bi se sprečilo dalje aerozagađenje. Kineska kompanija je prihvatila obavezu da postavi dve merne stanice koje će kontinuirano raditi i za tu namenu je predvidela u budžetu iznos od 20 miliona dinara. Za sprečavanje štetne emisije su, kako su informisani predstavnici tri sela, spremni da ulože 800.000 evra, koliko će da košta postavljanje filtera i merača na najvećim emiterima. I, najveća, za naše prilike gotovo neverovatna cifra – 800 miliona evra! Toliko će, naime, da košta kompletno izolovanje pogona aglomeracije, koji će raditi kao apsolutno zatvoren objekat, s obzirom da je to jedini način da se famozna crvena prašina eliminiše. Za taj posao, kako su rekli predstavnici kompanije, potrebno je nešto više vremena; od 12 do 18 meseci od dana dobijanja dozvole za izvođenje građevinskih radova.\nU međuvremenu su, i o tome su obavešteni predstavnici tri sela, asfaltirali put u Železari sa koga je dolazilo najviše prašine, što bi, dok sve drugo ne bude urađeno, trebalo donekle da spreči, odnosno umanji dalje zagađenje na ovaj način.\nKako se sastanak odvijao u kancelariji gradonačelnice Smedereva, i grad se uključuje; dogovoreno je da Smederevo finansira popravku već postojećih mernih stanica u Radincu i Vranovu, koje bi, zajedno sa onim koje će postaviti HBIS, davale pravu sliku stanja životne sredine.\nNa kraju, utanačen je i sastanak sa ministrom za zaštitu životne sredine, koji bi trebalo, njegovo ministarstvo i Vlada, u neku ruku, da budu garanti ispunjenja svega dogovorenog. Taj sastanak bi trebalo da bude održan odmah po Novoj godini.\nIzložba slika Dragane Grujičić\n„Sunce“ od danas ima senzornu sobu\nSMEDEREVO, 31. maj 2020 – Među nagrađenim osnovcima i...\nAkcije dobrovoljnog davanja krvi u Smederevu i Smederevskoj Palanci\nSMEDEREVO/SMEDEREVSKA PALANKA, 31. maj 2020 – U situaciji u...\nDRUŠTVO NAJNOVIJE Smederevo Smederevska Palanka\nPromašaji u prvom za ubedljiv poraz Smederevaca u drugom poluvremenu\nPIROT/SMEDEREVO, 31. maj 2020 – Nakon dvoipomesečne pauze zbog...\n01/06/2020, 3:04 am\nZalazak sunca: 8:15 pm


Očekuje nas poskupljenje kafe u maloprodaji\n10. jula 2021. - 07:33\nRealno je očekivati poskupljenje kafe u maloprodaji na tržištu Srbije u narednom periodu, kao posledicu rasta cena na svetskom tržištu.\nDo toga dolazi zbog smanjenja prinosa u zemljama koje su glavni svetski proizvođači kafe i zbog problema izazvanih pandemijom Covid-19.\n“Zemlje uzgajivači su se usled pandemije suočile sa velikim izazovima koje nije bilo lako prevazići i koji su se reflektovali kroz smanjenje radne snage, povećanje troškova i logističke poteškoće, tako da su cenovne promene neminovne“, rekao je generalni direktor kompanije Strauss Adriatic DOO, Siniša Daničić.\nCene sirove kafe na međunarodnim tržištima porasle su jer su usevi u Brazilu oštećeni zbog nezapamćene suše, dok su antivladini protesti u Kolumbiji praktično zaustavili izvoz, prenosi FT. Početkom juna referentna vrednost fjučersa u Njujorku za arabiku dostigla je najviši nivo u poslednje četiri godine, odnosno oko 70 odsto više nego u isto vreme 2020. godine.\nRazorna suša u Brazilu najveća je u poslednjih 100 godina, a prema rečima Ole Hansena, šefa robne strategije Saxo banke, “imala je zaista značajan uticaj na rod kafe ove godine“. Budući da je kafa berzanska roba, vlasnici pržionica i trgovci kafom imaju sklopljene terminske ugovore sa dobavljačima koji ih čuvaju od nestabilnosti cena u periodu od nekoliko meseci.\nSmanjena potražnja za kafom u kafićima i restoranima zbog zaključavanja usled pandemije takođe je mogla da produži trajanje starih zaliha, tako da krajnji kupci još nisu osetili promene na svetskom tržištu kafe. Međutim, kada se zalihe istroše, uslediće neminovno poskupljenje u maloprodaji.\n“Još isporučujemo kafu iz prethodnih ugovora (po starim cenama). Sledeći kontigent isporuka biće skuplji. Veleprodajne i maloprodajne cene počeće da reaguju od sada do kraja godine“, naveli su u kompaniji Mercante. Analitičari kompanije Jefferies navode da su maloprodajne cene kafe u Evropi bile stabilne u prvoj polovini godine, jer su pržionice i dalje pokrivene terminskim ugovorima, ali će cene početi da rastu tokom leta.\nNespresso, premijum odeljenje za kafu kompanije Nestle navodi da su se odlučili za čekanje u SAD kako bi videli koliko dugo će se visoke cene održati na tržištu sirove kafe. S obzirom na to da je prethodna žetva kafe u Brazilu bila rekordna, pojedini analitičari smatraju da tamošnji izvoznici imaju još dosta kafe od prošle godine.\nNemački trgovinski lanac Tchibo najavio je da će od ovog meseca podići cene kafe od 50 centi do jednog evra po libri, dok je američka prehrambena kompanija JM Smucker, koja stoji iza brendova kafe Folgers i Dunkin takođe najavila poskupljenje kafe.\nGlobalni trend neće zaobići Srbiju. “Strauss Adriatic nije menjao cene više od četiri godine, ali je realno očekivati povećanje cene kafe u maloprodaji na tržištu Srbije u narednom periodu. Treba napomenuti i to da je rast akcize od 2017. do 2020. godine iznosio 8,5 odsto i mi smo kao proizvođač uspevali da ga apsorbujemo u korist naših potrošača, ali ovo povećanje cena sirove kafe je preveliko i odraziće se i na naše tržište“, istakao je Daničić.\nPrema njegovim rečima, industrija kafe ima svoje specifičnosti koje je čine kompleksnom u smislu očuvanja stabilnosti. Pored cene sirove kafe, kao osnovne sirovine, i uticaja kursa dolara, moraju se uzeti u obzir i svi lokalni faktori. Kod nas je kafa i dalje akcizna roba i akciza se usaglašava sa stopom rasta cena na malo, a postoji i finansijsko opterećenje u vidu akcizne markice koja je uvedena 2018. godine. Konačan ishod neminovno utiče na krajnju cenu.\n“Svesni smo odgovornosti koju imamo u trgovini sirovom kafom na globalnoj sceni, a posebno u domenu očuvanja stabilnosti cena proizvoda. U tome nam pomažu i načini kupovine kafe koji garantuju određene cene na izvesni period. Ipak, okolnosti su se toliko promenile i postale nepovoljne da je sasvim realno očekivati povećanja cena u maloprodaji u narednom periodu“, zaključio je generalni direktor kompanije Strauss Adriatic.\nPrethodni tekstVremeplov, 10. jul\nSledeći tekstPavle Paja Vuisić – Glumačka gromada zlatnog srca


U Srbiji pšenice proizvedeno više nego lane, kukuruza manje - 24.09.2021, Sputnik Srbija\nU Srbiji pšenice proizvedeno više nego lane, kukuruza manje\nU Srbiji je do 5. septembra proizvedeno 3.538.000 tona pšenice, što je za 23,1 odsto više nego prošle godine, objavio je danas Republički zavod za statistiku. 24.09.2021, Sputnik Srbija\nProizvodnja malina je veća od prošlogodišnje za 10,1 odsto dok je rod višanja podbacio za 6,4 procenta.Iz Zavoda navode da se očekuje proizvodnja kukuruza od 6.241.000 tona, što je za 20,7 odsto manje u odnosu na prošlu godinu.U poređenju sa 2020. godinom, očekuje se veća proizvodnja šećerne repe za 1,5 odsto, a manja proizvodnja suncokreta za 6,1 i soje za 27 procenata, preneo je Tanjug.\nekonomija, srbija – ekonomija, privreda i poljoprivreda\nU Srbiji je do 5. septembra proizvedeno 3.538.000 tona pšenice, što je za 23,1 odsto više nego prošle godine, objavio je danas Republički zavod za statistiku.\nProizvodnja malina je veća od prošlogodišnje za 10,1 odsto dok je rod višanja podbacio za 6,4 procenta.\nIz Zavoda navode da se očekuje proizvodnja kukuruza od 6.241.000 tona, što je za 20,7 odsto manje u odnosu na prošlu godinu.\nU poređenju sa 2020. godinom, očekuje se veća proizvodnja šećerne repe za 1,5 odsto, a manja proizvodnja suncokreta za 6,1 i soje za 27 procenata, preneo je Tanjug.\nSrbija će ove godine izvesti oko 3,1 milion tona kukuruza\n23 Septembar, 20:08\n21 Septembar, 20:33


Vučić se sastao sa Varheljijem, u Briselu saznao da Gervala predaje zahtev za članstvo Kosova u Savetu Evrope - Radio Kosovska Mitrovica\nPredsednik Vučić prisustvuje večeri koju je šef diplomatije EU Žozep Borelj organizovao za šestorucu lidera sa Zapadnog Balkana u Briselu.\nPredsednika Srbije Aleksandra Vučića u Briselu je dočekala vest da će ministarka spoljnih poslova privremenih prištinskih institucija Donika Gervala Švarc sutra predati zahtev za članstvo tzv. Kosova u Savetu Evrope, potvrđeno je Tanjugu.\nVučić se sastao sa Varheljijem\nVučić boravi u jednodnevnoj poseti Kraljevini Belgiji i tom prilikom se u Briselu sastao sa komesarom Evropske unije za proširenje i susedsku politiku Oliverom Varheljijem, objavljeno je na Instagram nalogu predsednika Vučicća “buducnostsrbijeav”.\nEvropski komesar za proširenje izjavio je da je imao “odličan razgovor” s predsednikom Srbije Aleksandrom Vučićem u Briselu.\n“Hvala komesaru na tome što mu nije teško da čuje i sasluša predstavnike Srbije, ma kako to nekome čudno zvučalo. Veoma dobar razgovor”, napisao je Vučić u objavi.\nVarheji je na Twitter-u naveo da ga je Vučić “informisao o njegovim važnim sastancima i sporazumima” potpisanim u petak u Beloj kući.\nVarhelji je pozdravio današnji nastavak dijaloga Srbije i Kosova o normalizaciji odnosa pod okriljem EU.\nBorelj uoči večere: Budućnost Zapadnog Balkana je u EU


"Dokument promjena ustava BiH nije spisak mojih želja" - Klix.ba\n"Dokument promjena ustava BiH nije spisak mojih želja"\n25.11.2009. u 15:00\nPredsjednik Vlade RS-a i SNSD-a Milorad Dodik nije danas mogao da se izjasni da li je za njega prihvatljiv novi prijedlog promjena ustava BiH koji su pripremili predstavnici Evropske unije i SAD-a, ističući da na taj dokument ne gleda kao na 'butmirski prijedlog' ili nastavak tog procesa.\nDodik je negirao tvrdnje nekih predstavnika političkih stranka u BiH da je taj dokument sačinjen tako da ispunjava sve njegove želje.\nTo je, kaže apsurdno, i zbog činjenice da je on sada i to posljednji dobio taj prijedlog promjena Ustava, a i nije trebalo i da mu bude uručen, ako se njime ispunjavaju njegove želje.\n„To su bespotrebne špekulacije i stvaranje jedne loše atmosfere, koja bi morala biti bolja“, naveo je Dodik i priznao i da bi i on, kao i drugi, trebalo da se potrude da ta atmosfera bude bolja.\nDodik je, nakon što mu je generalni direktor za inostrane i vojnopolitičke poslove pri Generalnom sekretarijatu Vijeća Evropske unije Robert Kuper tokom razgovora u Banjoj Luci uručio taj dokument, rekao da je čuo osnovne naznake i da smatra da se ti razgovori moraju da nastave kako bi se odlučilo da li postoji saglasnost ili ne za promjene Ustava.\nDefinitivan stav, najavio je, saopćit će nakon što izuči dobijeni dokument, a podržao je način da se u okviru domaćeg dijaloga nastave razgovori oko promjena Ustava BiH.\n„Voljeli bi da u BiH dođe do određenog sporazuma o eventulanim ustavnim promjenama. Sada imamo ovaj radni dokument, imamo prijedlog koji sam ja dao, kao i druge prijedloge i morat ćemo da nađemo načina kako se kretati kroz ovo pitanje“, dodao je entitetski premijer.\nOn ističe i da „razumije potrebu Evrope“ da kaže stav na koji način se može ubrzati evropski put BiH i stoga će i nastaviti razgovore o tom pitanju.\nPonovio je da pristaje na bilateralne razgovore s predstavnicima međunarodne zajednice, koji, po njegovim riječima, ne bi trebalo da upravljaju sastanciima domaćih lidera, s tim da ne isključuje njihovu „tehničku“ pomoć po nekim pitanjima.


Sergey Lavrov u zvaničnoj posjeti BiH – In reformator\nSergey Lavrov u zvaničnoj posjeti BiH\nSeptembar 21, 2018 Septembar 21, 2018 Urednik 225 Views bih, posjeta, sergey lavrov\nSergey Lavrov, ministar vanjskih poslova Ruske Federacije koji je doputovao u zvaničnu posjetu Bosni i Hercegovinu prema najavama, danas će u Sarajevu razgovarati sa predsjedavajućim Bakirom Izetbegovićem i članovima Predsjedništva BiH Mladenom Ivanićem i Draganom Čovićem, javlja Anadolu Agency (AA).\nUslijediće sastanak sa Igorom Crnadkom, ministrom vanjskih poslova BiH. Prema Crnatkovim riječima glavne teme sastanka sa ruskim kolegom biće ekonomija, mutilateralna saradnja i podrška Rusije Daytonskom sporazumu.\nNakon sastanka planirano je da Cranadak i Lavrov potpišu Plan konsultacija između Ministarstva vanjskih poslova BiH i Ministarstva vanjskih poslova Ruske Federacije za razdoblje 2019/2020.\nZa 15.45 sati planirano je da se Lavrov sastane sa Mioradom Dodikom, predsjednikom bh. eniteta Republika Srpska, čime bi njegova posjeta BiH trebala biti okončana.\n← Miralem Pjanić u timu kola Lige šampiona\nDanas u BiH umjereno oblačno vrijeme →